pythainlp/thai-wiki-dataset-v4 huggingface dataset:
รัฐบาฮากาลิฟอร์เนียซูร์

บาฮากาลิฟอร์เนียซูร์  (บาฮากาลิฟอร์เนียใต้) เป็น 1 ใน 31 รัฐของประเทศเม็กซิโก ก่อนที่เป็นรัฐเมื่อวันที่ 8 ตุลาคม ค.ศ. 1974 พื้นที่นี้เรียกว่าดินแดนทางตอนใต้ของรัฐบาฮากาลิฟอร์เนีย มีพื้นที่ 73,475 ตร.กม. (28,369 ตร.ไมล์) หรือ 3.57% ของพื้นที่ในประเทศเม็กซิโก ตรงบริเวณครึ่งล่างของคาบสมุทรบาฆากาลิฟอร์เนีย ตั้งอยู่ที่เส้นละติจูดที่ 28 ติดกับรัฐบาฮากาลิฟอร์เนียทางทิศเหนือ ติดกับมหาสมุทรแปซิฟิกทางทิศตะวันตก และติดกับอ่าวกาลิฟอร์เนียทางทิศตะวันออก รัฐยังมีขอบเขตทางทะเลติดกับรัฐโซโนราและรัฐซินาโลอาทางตะวันออก ตรงอ่าวกาลิฟอร์เนีย
ประชากรในปี ค.ศ. 2005 มีอยู่ 512,170 คน รัฐยังเป็นแหล่งท่องเที่ยวประเภทรีสอร์ต อย่างเมืองกาโบซานลูกัส (Cabo San Lucas) และซานโฆเซเดลกาโบ (San José del Cabo) เมืองที่ใหญ่ที่สุดและยังเป็นเมืองหลวงของรัฐคือเมืองลาปาซ เมืองพักผ่อนตากอากาศและมีจุดเด่นทางประวัติศาสตร์ ยังมีเมืองโลเรโต เมืองหลวงแรกของกาลิฟอร์เนียทั้งสาม (รัฐบาฮากาลิฟอร์เนียซูร์ รัฐบาฮากาลิฟอร์เนีย และรัฐแคลิฟอร์เนีย) และยังมีเมืองซานตาโรซาลิอา (Santa Rosalía) ที่มีโบสถ์เก่าแก่ ออกแบบโดยกุสตาฟ ไอเฟล
สกุลมดทหาร

Aenictus เป็นสกุลมดทหารที่พบในพื้นที่เขตร้อนและกึ่งเขตร้อนของโลกเก่า โดยมีประมาณ 181 ชนิด ทำให้เป็นหนึ่งในสกุลมดตัวใหญ่ที่มีจำนวนมากที่สุดในโลก
ชีววิทยาและพฤติกรรมของมดในกลุ่มนี้ยังไม่มีการศึกษามาก รู้จักกันในชื่อ "มดทหาร" เพราะออกหาอาหารด้วย "การโจมตี" และไม่มีการสร้างรังถาวร พวกมันมีความใกล้เคียงกับมดในสกุล "Dorylus"
ชนิด.
<templatestyles src="Div col/styles.css"/>
อิมมูโนฟลูออเรสเซนต์โดยตรง

อิมมูโนฟลูออเรสเซนต์โดยตรง (ตัวย่อ: DFA หรือ dFA) เป็นการตรวจทางห้องปฏิบัติการ โดยใช้แอนตีบอดีซึ่งได้รับการติดป้ายด้วยสีย้อมฟลูออเรสเซนต์ ใช้ในการตรรวจจับการมีอยู่ของจุลชีพ วิธีการดังกล่าวสามารถตรวจสอบแอนติเจนโดยการใช้แอนติบอดีที่เฉพาะต่อแอนติเจนซึ่งติดป้ายด้วยสีเรืองแสง เนื่องจากวิธีการนี้มีจุดประสงค์เพื่อตรวจว่ามีแอนติเจนที่สงสัยในสิ่งส่งตรวจหรือไม่ จึงมักไม่เป็นการตรวจแบบวัดปริมาณ
วิธีการนี้เป็นวิธีการหลักที่ใช้ตรวจหาโรคพิษสุนัขบ้าในเนื้อเยื่อสมองของสัตว์ที่ส่งตรวจ
ตามไปดู

ตามไปดู เป็น รายการปกิณกะชุด หรือ สารคดีบันเทิงทางโทรทัศน์ (Light Documentary) รายการแรกของไทย ผลิตโดยบริษัท เดอะ วัน เอ็นเตอร์ไพรส์ และ จีเอ็มเอ็มทีวี ออกอากาศทาง ช่อง 9 อ.ส.ม.ท. โดยมีอายุการออกอากาศถึง 13 ปี คือช่วงปี พ.ศ. 2529-พ.ศ. 2542
รายการตามไปดู ได้กลับมาฉายอีกครั้งในชื่อ ตามไปดูทูเดย์ หรือ ตามไปดู เริ่มตั้งแต่เทปแรกในวันที่ 19 เมษายน พ.ศ. 2554 เวลา 06.00 น. - 08.00 น. ทางสถานีโทรทัศน์ผ่านดาวดาวเทียม เพลย์ แชนแนล (Play Channel) โดย GMMB Broadcast (แกรมมี่ ทีวี) ในเครือ จีเอ็มเอ็ม แกรมมี่ โดยรูปแบบแรกเป็นการนำเทปรายการเก่า จนในเดือนกรกฎาคมได้ปรับเปลี่ยนรูปแบบรายการ โดยเพิ่มพิธีกรใหม่คือ ณภัทร โชคจินดาชัย ต่อ เตชธุวานันท์ และ เฉลิมพล ตันติ์ทวิสุทธิ์
ประวัติ.
รายการ ตามไปดู ออกอากาศครั้งแรกวันที่ 2 มีนาคม พ.ศ. 2529 โดยเสนอเป็นประจำทุกบ่ายวันอาทิตย์ จากความคิดริเริ่มของ ไพบูลย์ ดำรงชัยธรรม ที่จะให้มีรายการสารคดีที่ให้ทั้งสาระและความบันเทิง นำเสนออย่างเข้าใจง่าย โดยนำเรื่องใกล้ตัว และเรื่องแปลกประหลาด น่าเหลือเชื่อ จากจดหมายของทางบ้านมาเสนอ โดยมีสโลแกนประจำรายการว่า "ไม่ว่าคุณจะอยู่ที่ไหน ไม่ว่าของสิ่งนั้นจะเป็นของใคร ไม่ว่าของสิ่งไหนจะเป็นของคุณ ถ้าหากเรารู้ เราจะตามไปดู" รายการนี้ประสบความสำเร็จจากความนิยมของผู้ชมทั่วประเทศ ทำให้มีการเพิ่มเวลาออกอากาศ และช่วงเฉพาะกิจตามวาระ
ระยะเวลาออกอากาศ.
เดิมออกอากาศทุกวันอาทิตย์ เวลา 13.00 น. แต่ในปี พ.ศ. 2532 เป็นต้นมา ทางรายการได้เพิ่มเวลาเป็น 1 ชั่วโมงครึ่ง โดยเสนอในเวลา 16.00 - 17.30 น. และในปี พ.ศ. 2534 ได้เลื่อนเวลาเป็น 14.00 - 15.30 น. จนในปี พ.ศ. 2540 ได้ลดเวลาเหลือเพียง 1 ชั่วโมง และย้ายวันออกอากาศเป็นวันเสาร์ เวลาครึ่งชั่วโมงจนยุติรายการ นอกจากนี้ ยังได้จัดรายการพิเศษในวันหยุดนักขัตฤกษ์อีกด้วย
รายการตามไปดูออกอากาศอีกครั้ง โดยนำเทปรายการตามไปดูที่เคยออกอากาศในช่วง 13 ปี มาออกอากาศอีกครั้ง ออกอากาศครั้งแรกเมื่อวันที่ 19 เมษายน พ.ศ. 2554 โดยระยะแรกเป็นเทปของพิธีกร ทรงวิทย์ จิรโศภิน ออกอากาศในเวลา 06.00 น. และ 15.00 น. และจึงได้เพิ่มรูปแบบรายการใหม่ เป็นรายการ ตามไปดูทูเดย์ โดยออกอากาศครั้งแรกวันที่ 19 กรกฎาคม พ.ศ. 2554 ออกอากาศทุกวันพฤหัสบดี เวลา 21.00 น. ทางช่อง เพลย์ แชนแนล นับว่าเป็นรายการวาไรตี้ที่ได้กลับมาทำใหม่อีกครั้งหลังจากที่รายการฯ ยุติการออกอากาศไปเป็นเวลา 12 ปี นับวันที่ยุติออกอากาศ
พิธีกร.
รายการมี พิธีกรหลัก คือ ทรงวิทย์ จิรโศภิน และ พิธีกรภาคสนาม อีกหลายท่าน ซึ่งทำหน้าที่เฉพาะช่วงรายการหรือเฉพาะเทป เช่น
มดทหารศรีลังกา

มดทหารศรีลังกา (ชื่อวิทยาศาสตร์: "Aenictus ceylonicus") เป็นชนิดของมดทหารสีน้ำตาลแดงที่พบในอินเดียใต้, ศรีลังกา, เอเชียตะวันออกเฉียงใต้ และออสเตรเลีย พวกมันตาบอดสมบูรณ์และมีความยาวประมาณ 3 มิลลิเมตร หากินใต้ชั้นใบไม้ถับถมในป่าและบริเวณที่มีต้นไม้หนาแน่น มันมีหนวด 10 ปล้องเหมือนกับสกุลมดทหารหลายชนิด โดยฐานหนวดมีความยาวมากกว่าหัว หัวเรียบมันจนสามารถมองเห็นช่องว่างระหว่างกรามทั้งสองและขอบด้านหน้าของริมฝีปากบนชัดเจน อกและหัวมดมีสีน้ำตาลเข้ม propodeum มีลักษณะเป็นมุมแหลม เอวปล้องที่ 1 และ 2 เป็นรูปกรวยขนาดใหญ่ มันเงา มดชนิดนี้กินมดชนิดอื่น ตัวต่อ และสัตว์ขาปล้องอื่น ๆ เหมือนมดในสกุลเดียวกัน มดบางชนิดอย่าง "formosensis" ในไต้หวันเคยถือเป็นชนิดต่างหาก
เสาร์สนุก

เสาร์สนุก เป็นรายการเสนอเพลงทางโทรทัศน์ ออกอากาศครั้งแรกเมื่อปี พ.ศ. 2519 ทางช่อง 9 อ.ส.ม.ท. ทุกวันเสาร์ โดยในยุคแรกเป็นการนำวงดนตรีสตริงของไทยมาแสดงในห้องส่งเพื่อออกอากาศสด โดยมีรายการคู่แข่งคือ โลกดนตรี จนเมื่อ วิเชียร อัศว์ศิวะกุล เปิดบริษัทค่ายเพลงอย่างเป็นทางการในนาม นิธิทัศน์ โปรโมชั่น จึงได้มีการปรับเปลี่ยนโดยเน้นศิลปินในสังกัดมาแสดงในห้องส่งโดยใช้การลิปซิงค์ จนกระทั่งเป็นมิวสิกวิดีโอ โดยเป็นรายการที่สร้างศิลปินต่าง ๆ ให้เป็นที่รู้จักในวงกว้าง อาทิ ชาตรี, ดิ อินโนเซ้นท์, แมคอินทอช, ร็อคเคสตร้า, โอเวชั่น ฯลฯ รายการยุติลงภายหลังการเข้ามาบริหารบอร์ด อ.ส.ม.ท. ของ ร.ต.อ.เฉลิม อยู่บำรุง จนทำให้นิธิทัศน์มีรายการทาง ช่อง 9 อ.ส.ม.ท. มากเกินไปในปี พ.ศ. 2534
การฝังศพในเรือ

การฝังศพในเรือ  เป็นการฝังศพโดยการใช้เรือที่อาจจะเป็นทั้งที่บรรจุศพและที่ฝังสมบัติของผู้ตาย หรือ เป็นส่วนหนึ่งของสมบัติของผู้ตายเท่านั้น ถ้าเป็นเรือลำเล็กก็จะเรียกว่า “boat grave” ลักษณะของการฝังทำกันในสมัยเวนเดล (ค.ศ. 550-ค.ศ. 793) และโดยแองโกล-แซ็กซอน, เมโรแว็งเชียง, ไวกิง, ชาวรุส, ชาวบอลติก (โดยเฉพาะ ชาวคิวโรเนียน) และบางครั้งก็พบในอียิปต์โบราณ ตามประเพณีของกลุ่มชนเจอร์มานิคแล้วการฝังโดยวิธีนี้เป็นการใช้เรือเป็นพาหนะในการเดินทางไปยังท้องพระโรงวาลฮาลลา และการฝังโดยวิธีนี้เป็นเกียรติยศอันสูงส่งต่อผู้เสียชีวิต
หลอดเลือดสมองโป่งพอง

โรคหลอดเลือดสมองโป่งพอง  เป็นโรคระบบหัวใจและหลอดเลือดอย่างหนึ่งซึ่งทำให้มีการอ่อนแอของบางส่วนของผนังหลอดเลือดแดงหรือดำซึ่งทำให้หลอดเลือดส่วนนั้นพองออกมาคล้ายลูกโป่ง
สาเหตุ.
โรคหลอดเลือดโป่งพองอาจมีสาเหตุมาจากความผิดปกติแต่กำเนิด โรคประจำตัวเช่นโรคความดันโลหิตสูงและโรคหลอดเลือดแดงแข็งหรือการบาดเจ็บของศีรษะ หลอดเลือดสมองโป่งพองมักพบในผู้ใหญ่มากกว่าเด็กแต่ก็สามารถพบได้ทุกช่วงอายุ ส่วนใหญ่พบในเพศชายมากกว่าหญิงด้วยอัตราส่วน 2:1
ปัจจุบันมีความพยายามในการหายีนต้นเหตุของการเกิดหลอดเลือดโป่งพองภายในกะโหลกศีรษะ ตำแหน่งที่พบใหม่ ๆ เช่น 1p34-36, 2p14-15, 7q11, 11q25, and 19q13.1-13.3
พยากรณ์โรค.
พยากรณ์โรคขึ้นอยู่กับตำแหน่งของหลอดเลือดโป่งพองที่แตกและความรุนแรง อายุ สุขภาพทั่วไป และสภาวะทางระบบประสาทเมื่อแรกมีอาการ ผู้ป่วยบางรายเสียชีวิตทันทีหลังมีเลือดออกครั้งแรก บางรายฟื้นตัวได้โดยมีอาการหลงเหลือน้อยมากหรือไม่มีเลย ปัจจัยสำคัญที่สุดคือระดับความรุนแรงและอายุ ผู้ป่วยที่มีอาการในระดับ Hunt and Hess I และ II เมื่อมาถึงโรงพยาบาล และผู้ป่วยอายุน้อยมักมีผลการรักษาดีกว่าโดยมีโอกาสเสียชีวิตหรือพิการน้อยกว่า ผู้ป่วยสูงอายุและผู้ที่มีอาการระดับ Hunt and Hess รุนแรงกว่าเมื่อแรกรับมีพยากรณ์โรคที่แย่กว่า โดยรวมแล้วผู้ป่วยประมาณสองในสามมีผลการรักษาที่ไม่ดี อาจเสียชีวิตหรือมีความพิการถาวรได้
ท่อน้ำดีอักเสบแข็งปฐมภูมิ

ท่อน้ำดีอักเสบแข็งปฐมภูมิ  เป็นโรคตับเรื้อรังอย่างหนึ่งทำให้มีการอักเสบของท่อน้ำดีมากขึ้นเรื่อย ๆ จนเกิดเป็นแผลเป็น การอักเสบนี้จะไปอุดตันการไหลของน้ำดีที่จะไหลลงสู่ทางเดินอาหาร ซึ่งจะทำให้เกิดตับแข็ง ตับวาย และมะเร็งตับขึ้นได้ สาเหตุของโรคเชื่อว่าเกิดจากภาวะแพ้ภูมิตัวเอง วิธีการรักษาให้หายขาดคือการปลูกถ่ายตับ
สาเหตุ.
สาเหตุของ PSC นั้นยังไม่ปรากฏ แม้จะเชื่อกันว่าโรคนี้เป็นโรคแพ้ภูมิตัวเอง (autoimmune disease)
อย่างหนึ่งก็ตาม โรค PSC นี้มีความสัมพันธ์กับโรคลำไส้อักเสบโดยเฉพาะลำไส้ใหญ่อักเสบแบบมีแผล (ulcerative colitis) ซึ่งพบร่วมกันในผู้ป่วยถึง 70% และในขณะเดียวกันผู้ป่วยลำไส้ใหญ่อักเสบแบบมีแผลประมาณ 4% ก็มี PSC เช่นเดียวกัน เพศชายเป็นมากกว่าเพศหญิงด้วยอัตราส่วน 2:1 และผู้ป่วย PSC มีการเพิ่มขึ้นของแอลลีล HLA A1, B8 และ DR3
ศิลปะไฮเบอร์โน-แซกซัน

ศิลปะไฮเบอร์โน-แซกซัน หรือ ศิลปะเกาะ  เป็นลักษณะงานศิลปะที่สร้างขึ้นบนหมู่เกาะบริติชในบริเตนสมัยหลังโรมัน และใช้ในความหมายที่เกี่ยวกับอักษรไฮเบอร์โน-แซกซัน (Insular script) ที่ใช้กันในขณะนั้นด้วย สมัยที่มีการสร้างงานศิลปะดังกล่าวเรียกว่า "the Insular period in art" ซึ่งมาจากคำว่า "insula" ของภาษาละตินที่แปลว่า "เกาะ" ในช่วงเวลานี้ศิลปะของบริเตนและไอร์แลนด์ มีลักษณะร่วมกันที่แตกต่างจากบริเวณอื่น ๆ ของยุโรป นักประวัติศาสตร์ศิลป์มักจะจัดศิลปะเกาะเป็นส่วนหนึ่งของขบวนการศิลปะสมัยการโยกย้ายถิ่นฐานในยุโรปและศิลปะของยุคกลางตอนต้นของยุโรป ซึ่งเป็นลักษณะศิลปะที่มีเอกลักษณ์เป็นของตนเอง 
ศิลปะเกาะส่วนใหญ่มีที่มาจากคณะเผยแพร่ศาสนาไฮเบอร์โน-สกอตแลนด์ของศาสนาคริสต์แบบเคลต์ หรืองานโลหะสำหรับผู้นำที่เป็นคฤหัสน์ ช่วงเวลาเริ่มต้นก็ในราว ค.ศ. 600 โดยการรวมลักษณะเคลต์และแองโกล-แซกซัน เช่นงานตกแต่งที่พบที่ซัททันฮู ในอังกฤษการผสานทำให้กลายเป็นศิลปะแองโกล-แซกซันราว ค.ศ. 900 ขณะที่ในไอร์แลนด์ลักษณะศิลปะดังกล่าวยังคงดำเนินต่อมาจนถึงราว ค.ศ. 1200 เมื่อไปผสานกับศิลปะโรมาเนสก์ ไอร์แลนด์, สกอตแลนด์ และราชอาณาจักรนอร์ทธัมเบรียทางตอนเหนือของอังกฤษเป็นศูนย์กลางอันสำคัญ แต่ก็มีตัวอย่างงานที่พบทางตอนใต้ของอังกฤษและเวลส์ และบนแผ่นดินใหญ่ยุโรป โดยเฉพาะในบริเวณกอล (ฝรั่งเศสปัจจุบัน) ในศูนย์ที่ก่อตั้งขึ้นโดยคณะเผยแพร่ศาสนาไฮเบอร์โน-สกอตแลนด์ และคณะเผยแพร่ศาสนาแองโกล-แซกซัน อิทธิพลของศิลปะเกาะมีผลต่อศิลปะของยุคกลางของยุโรปทุกสาขา โดยเฉพาะในการตกแต่งรายองค์ประกอบของหนังสือโรมาเนสก์และกอทิก
ตัวอย่างงานศิลปะเกาะที่ยังคงหลงเหลืออยู่ส่วนใหญ่เป็นงานหนังสือวิจิตร งานโลหะ และงานสลักหิน โดยเฉพาะการสลักกางเขนหิน (High cross) ซึ่งเป็นการตกแต่งอย่างละเอียดแต่ไม่เน้นการแสดงความลึก ตัวอย่างก็ได้แก่ พระวรสารเคลล์ส, พระวรสารลินดิสฟาร์น, พระวรสารเดอร์โรว์, เข็มกลัดเช่นเข็มกลัดทาราและกางเขนรูธเวลล์ หนังสือก็จะมีลักษณะที่เรียกว่าหน้าลายพรม และมีบ้างที่เป็นภาพเหมือนประกาศก
แกมมา-กลูตามิลทรานสเฟอเรส

แกมมา-กลูตามิลทรานสเฟอเรส  หรือ แกมมา-กลูตามิล ทรานสเปปทิเดส  γ-glutamyltransferase, GGT, GGTP, gamma-GT เป็นเอนไซม์ที่ทำหน้าที่ย้ายหมู่ฟังก์ชันแกมมา-กลูตามิล พบในเนื้อเยื่อหลายส่วนในร่างกาย ส่วนใหญ่พบในตับ มีความสำคัญเป็นตัวบ่งชี้ในการวินิจฉัยทางการแพทย์
การประยุกต์ใช้ทางการแพทย์.
มีการใช้ GGT เป็นตัวบ่งชี้การวินิจฉัยทางการแพทย์หลายอย่าง
การเพิ่มขึ้นของระดับ GGT ในเซรั่มสามารถพบได้ในโรคของตับ ระบบทางเดินน้ำดี และตับอ่อน เอนไซม์นี้มีที่ใช้คล้ายคลึงกับ alkaline phosphatase ในการตรวจหาโรคของทางเดินน้ำดี ตัวบ่งชี้ทั้งสองนี้ค่อนข้างมีความสอดคล้องกันดีแม้จะมีแหล่งข้อมูลที่ยังหาข้อสรุปไม่ได้ว่า GGT อาจจะมีความไวสูงกว่าก็ตาม โดยทั่วไป ALP ยังคงเป็นการทดสอบที่เป็นตัวเลือกแรกในการตรวจหาโรคของทางเดินน้ำดี คุณค่าที่ GGT มีเหนือกว่า ALP คือการใช้ยืนยันว่าระดับ ALP ที่สูงขึ้นนั้นมาจากโรคของทางเดินน้ำดีจริงหรือไม่ เนื่องจากระดับ ALP อาจสูงขึ้นได้ในโรคกระดูกบางโรค ในขณะที่ GGT ไม่
ระดับ GGT อาจสูงขึ้นได้จากการดื่มสุราเป็นปริมาณมาก การเพิ่มขึ้นของ GGT โดยไม่เป็นสัดส่วนกับเอนไซม์ตับอื่น (เช่น ALP หรือ ALT) อาจบ่งชี้ถึงการติดสุราหรือโรคตับจากสุรา โดยอาจบ่งชี้ว่ามีการกินแอลกอฮอล์เป็นปริมาณมากในช่วง 3-4 สัปดาห์ก่อนการตรวจ กลไกของการเพิ่มขึ้นของเอนไซม์ในกรณีนี้ยังไม่ชัดเจน แอลกอฮอล์อาจเพิ่มการผลิต GGT โดยกระตุ้นให้มีการผลิต microsome ในเซลล์ตับมากขึ้น หรืออาจเป็นสาเหตุทำให้มีการรั่วไหลของ GGT ออกจากเซลล์ตับก็ได้
มียาหลายชนิดที่สามารถเพิ่มระดับ GGT ได้ เช่น barbiturate และ phenytoin ยาอื่น ๆ เช่น NSAID, St. John's wort และแอสไพริน หรืออาจเกิดจากภาวะหัวใจวายก็ได้
คาร์ซิโนเอมบริโอนิกแอนติเจน

คาร์ซิโนเอมบริโอนิกแอนติเจน  เป็นกลัยโคโปรตีนที่มีส่วนในการยึดเกาะของเซลล์ ปกติจะถูกสร้างขึ้นในระยะตัวอ่อนและจะหยุดสร้างก่อนเกิด ดังนั้นมักจะไม่พบในเลือดของร่างกายคนปกติ แม้อาจเพิ่มขึ้นได้ในผู้ที่สูบบุหรี่จัด
ประวัติ.
CEA ได้รับการค้นพบครั้งแรกเมื่อ ค.ศ. 1965 โดย Phil Gold และ Samuel O. Freedman ในเนื้อเยื่อมะเร็งลำไส้ใหญ่ของมนุษย์
ที่ใช้.
จะพบ CEA ได้ในน้ำเลือดของผู้ป่วยมะเร็งลำไส้ใหญ่และลำไส้ตรง มะเร็งกระเพาะอาหาร มะเร็งตับอ่อน มะเร็งปอด มะเร็งเต้านม และมะเร็งต่อมไทรอยด์ชนิดเมดุลลารี
สถาปัตยกรรมโรมัน

สถาปัตยกรรมโรมัน  เป็นลักษณะสถาปัตยกรรมของโรมันโบราณที่ประยุกต์มาจากสถาปัตยกรรมกรีกตั้งแต่ราวศตวรรษที่ 12 ก่อนคริสต์ศักราชมาเป็นลักษณะสถาปัตยกรรมของตนเอง ลักษณะสถาปัตยกรรมทั้งสองถือว่าเป็น “สถาปัตยกรรมคลาสสิก” 
นอกจากลักษณะสถาปัตยกรรมที่นำมาจากกรีกแล้วโรมันยังรับอิทธิพลเกี่ยวเนื่องเช่นการสร้าง “ห้องทริคลิเนียม” (Triclinium) ในคฤหาสน์โรมันเป็นห้องกินข้าวอย่างเป็นทางการ และจากผู้ที่มีอำนาจมาก่อนหน้านั้น--วัฒนธรรมอีทรัสคัน--โรมันก็นำความรู้ต่างทางสถาปัตยกรรมมาประยุกต์ใช้เช่นการใช้ระบบไฮดรอลิคและการก่อสร้างซุ้มโค้ง
ปัจจัยทางสังคมเช่นความมั่งคั่งและจำนวนประชากรที่หนาแน่นในมหานครทำให้โรมันต้องพยายามหาหนทางใหม่ในการแก้ปัญหาทางสถาปัตยกรรมอันเป็นผลที่ตามมา การใช้ ยอดโค้ง (Vault) และ ซุ้มโค้ง ประกอบกับความรู้เกี่ยวกับวัสดุสำหรับการก่อสร้างเป็นต้นที่สามารถทำให้โรมันประสบกับความสำเร็จเช่นที่ไม่เคยมีมาก่อนในการก่อสร้างสิ่งก่อสร้างอันใหญ่โตน่าประทับใจสำหรับสาธารณชน ตัวอย่างเช่นสะพานส่งน้ำโรมัน โรงอาบน้ำไดโอคลีเชียน และ โรงอาบน้ำคาราคัลลา บาซิลิกา และสิ่งที่สำคัญที่สุดคือโคลอสเซียมในกรุงโรม ซึ่งกลายมาเป็นแบบจำลองในการสร้างสถาปัตยกรรมแบบเดียวกันที่มีขนาดย่อมกว่าตามมหานครและนครต่าง ๆ ไปทั่วทั้งจักรวรรดิ สิ่งก่อสร้างบางชิ้นก็ยังหลงเหลืออยู่ในรูปแบบที่เกือบสมบูรณ์เช่นกำแพงเมืองลูโกในฮิสปาเนียทาร์ราโคเนนซิสทางตะวันตกเฉียงเหนือของสเปน
การก่อสร้างสิ่งก่อสร้างอันใหญ่โตนอกจากจะเป็นการแสดงให้เห็นถึงความสามารถทางสถาปัตยกรรมแล้วก็ยังเป็นเครื่องมือในการโฆษณาชวนเชื่อถึงความเป็นมหาอำนาจของจักรวรรดิโรมันอีกด้วย ดังจะเห็นได้จากตึกแพนธีอันโดยเฉพาะในการสร้างใหม่ตามแบบของจักรพรรดิเฮเดรียนที่ยังคงตั้งอยู่อย่างสง่างดงามเช่นเมื่อสร้างใหม่ นอกจากแพนธีอัน จักรพรรดิเฮเดรียนก็ยังทรงทิ้งร่องรอยทางสถาปัตยกรรมอันยิ่งใหญ่ไว้ทางตอนเหนือของบริเตนในรูปของกำแพงเฮเดรียนที่ใช้เป็นเส้นพรมแดนทางตอนเหนือสุดของจักรวรรดิ และเมื่อพิชิตสกอตแลนด์เหนือขึ้นไปจากกำแพงเฮเดรียนได้ ก็ได้มีการสร้างกำแพงอันโตนินขึ้น
พยาธิใบไม้ตับเอเชียตะวันออกเฉียงใต้

พยาธิใบไม้ตับเอเชียตะวันออกเฉียงใต้ (ชื่อวิทยาศาสตร์:Opisthorchis viverrini) เป็นปรสิตพยาธิใบไม้จากสกุล Opisthorchiidae ที่มีผลต่อบริเวณท่อน้ำดี การติดเชื้อมักเกิดจากการทานปลาน้ำจืดมีเกล็ดแบบสุก ๆ ดิบ ๆ เป็นสาเหตุของโรคพยาธิใบไม้ตับ การติดเชื้อ "Opisthorchis viverrini" และเป็นปัจจัยเสี่ยงให้เกิดมะเร็งท่อน้ำดีได้
"Opisthorchis viverrini" เป็นหนึ่งในสามสปีชีส์ในสกุล Opisthorchiidae ที่มีความสำคัญทางการแพทย์มากที่สุด ร่วมกับ "Clonorchis sinensis" และ "Opisthorchis felineus" อันที่จริง "O. viverrini" และ "C. sinensis" สามารถก่อมะเร็งในมนุษย์ได้ และสำนักวิจัยมะเร็งระหว่างประเทศ (IARC) จัดให้เป็นสารก่อมะเร็งชีวภาพกลุ่ม 1 ในปี 2552 "O. viverrini" ประจำถิ่นทั่วประเทศไทย ลาว เวียดนามและกัมพูชา ในภาคเหนือของประเทศไทย มีพยาธินี้กระจายอย่างกว้างขวาง และมีความชุกของโรคในมนุษย์สูง ขณะที่อัตราความชุกของโรกในภาคกลางมีน้อยกว่า ไม่มีโรคพยาธิใบไม้ตับที่มีสาเหตุจาก "Opisthorchis viverrini" ในภาคใต้ของประเทศ
โฮสต์ตัวกลางของพยาธินี้ เช่น หอยไซ เป็นหอยน้ำจืดขนาดเล็ก จัดอยู่ในจีนัส Bithynia
การค้นพบ.
พยาธิใบไม้ในตับเอเชียตะวันออกเฉียงใต้ถูกอธิบายครั้งแรกโดย เอ็ม.เจ.โพลิเอ นักปรสิตวิทยาชาวฝรั่งเศส หลังพบมันในเสือปลาที่จับมาจากเอเชียตะวันออกเฉียงใต้ซึ่งตายในสวนสัตว์ที่ติดกับพิพิธภัณฑ์ประวัติศาสตร์ธรรมชาติแห่งชาติในกรุงปารีส และตั้งชื่อว่า "Distomum viverrini"
อนุสติ

อนุสติ  หมายถึง กรรมฐานเป็นเครื่องระลึกถึง มี 10 อย่าง ได้แก่
เป็น 10 กรรมฐานในกรรมฐาน 40 กอง ได้แก่ กสิน 10, อนุสสติ 10, อสุภะ 10, พรหมวิหาร 4, อรูปฌาน 4, จตุธาตุววัตถาน 1, อาหาเรปฏิกูลสัญญา 1
วิสุทธิมรรคระบุว่า พุทธานุสติ ธัมมานุสติ สังฆานุสติ สีลานุสติ จาคานุสติ เทวตานุสติ อุปสมานุสติ มรณสติ เป็นอารมณ์นิมิตทำสมาธิได้สูงสุดที่ระดับอุปจารสมาธิ กายคตาสติเป็นอารมณ์นิมิตรทำสมาธิได้สูงสุดที่ระดับปฐมฌาน (ฌานที่ 1) และอานาปานสติเป็นอารมณ์นิมิตรทำสมาธิได้สูงสุดที่ระดับจตุตถฌาน (ฌานที่ 4)
RCT

RCT อาจเป็นคำย่อของ
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ปวดขณะมีเพศสัมพันธ์

ปวดขณะมีเพศสัมพันธ์ หรือ ความเจ็บปวดขณะร่วมเพศ  คืออาการเจ็บปวดขณะมีเพศสัมพันธ์ซึ่งอาจมีสาเหตุทางร่างกายหรือจิตใจก็ได้ อาการเช่นนี้แทบจะพบในผู้หญิงเท่านั้นแม้จะมีพบในผู้ชายบ้างก็ตาม สาเหตุส่วนใหญ่สามารถแก้ไขได้แม้จะเป็นมานาน แต่หลังจากรักษาสาเหตุแล้วยังอาจมีความเจ็บปวดที่เกิดจากการคิดเอง (self-perpetuating pain) อยู่ได้ ภาวะนี้เป็นภาวะที่พบบ่อย ผู้หญิงหนึ่งในห้าเคยมีอาการเช่นนี้อย่างน้อยหนึ่งครั้งในชีวิต
ไทยลีกดิวิชัน 1 ฤดูกาล 2553

ไทยลีกดิวิชัน 1 ฤดูกาล 2553 เป็นการแข่งขันฟุตบอล ดิวิชั่น 1 เป็นครั้งที่ 13 นับตั้งแต่เริ่ม ฤดูกาล 2540 โดยเป็นลีกระดับที่สองรองจาก ไทยพรีเมียร์ลีก มีทีมเข้าร่วมการแข่งขัน 16 ทีม โดยหา 3 ทีมเลื่อนชั้นขึ้น ไทยพรีเมียร์ลีก และ 4 ทีมตกชั้นลงไป ลีกภูมิภาค ดิวิชัน 2
การเพิ่มจำนวนสโมสรที่เข้าแข่งขัน.
โดยที่ทาง สมาคมฟุตบอลแห่งประเทศไทย ในพระบรมราชูปถัมภ์ และ บริษัท ไทยพรีเมียร์ลีก จำกัด ได้ประกาศที่จะเพิ่มจำนวนสโมสรที่เข้าร่วมแข่งขัน ทั้งในระดับ ไทยพรีเมียร์ลีก และ ดิวิชั่น 1 เป็น 18 ทีม จึงได้ประกาศว่า หลังจากจบการแข่งขันในฤดูกาลนี้ (2553) จะมีการเพลย์ออฟเลื่อนชั้น โดยที่จะนำ สโมสรที่จบฤดูกาลด้วย 3 อันดับสุดท้ายของ ฤดูกาล 2553 มาเพลย์ออฟกับสโมสรที่จบอันดับที่ 4, 5, และ 6 ของ ไทยลีกดิวิชัน 1 2553 โดยจะแบ่งสโมสรเป็นสองสาย สโมสรที่เป็นอันดับที่ 1 ของสายนั้นๆ จะได้สิทธิ์แข่งขันใน ไทยพรีเมียร์ลีก 2554 ต่อไป
ขณะเดียวกัน ทางฝ่ายจัดการแข่งขันฯก็จะให้มีการเพลย์ออฟระหว่าง สโมสรที่จบ 4 อันดับสุดท้ายใน ดิวิชั่น 1 ฤดูกาล 2553 มาเพลย์ออฟกับทีม อันดับที่ 3 และ 4 ของ ดิวิชั่น 2 รอบแชมเปี้ยนส์ ลีก โดยเพลย์ออฟสองนัด เหย้า-เยือน โดยที่ผู้ชนะจะได้สิทธิ์แข่งขันใน ไทยลีกดิวิชัน 1 2554 ต่อไป
การเปลื่ยนแปลงสโมสรที่เล่นในลีก.
เลื่อนชั้นสู่ ไทยพรีเมียร์ลีก
ตกชั้นสู่ ลีกภูมิภาค ดิวิชัน 2
ตกชั้นจาก ไทยพรีเมียร์ลีก
เลื่อนชั้นจาก ลีกภูมิภาค ดิวิชัน 2
ตารางคะแนน.
"อัปเดต วันอาทิตย์ที่ 23 ตุลาคม พ.ศ. 2553
เพลย์ออฟ.
เพลย์ออฟ ระหว่าง ไทยลีก และ ดิวิชั่น 1.
สาย เอ.
1 สโมสรนครปฐม ถูกสั่งห้ามลงแข่งขันทุกรายการของ สมาคมฟุตบอลแห่งประเทศไทย เป็นเวลา 2 ปี จาก เหตุแฟนบอลสโมสรฟุตบอลนครปฐมทำร้ายผู้ตัดสิน พ.ศ. 2553
เพลย์ออฟ ระหว่าง ดิวิชั่น 1 และ ลีกภูมิภาค.
สโมสรที่ชนะ จะได้สิทธิ์แข่งขันใน ไทยลีกดิวิชัน 1 2554 ส่วนสโมสรที่แพ้ ต้องไปแข่งขันใน ลีกภูมิภาค ดิวิชัน 2 ฤดูกาล 2554 ต่อไป
อัลคาไลน์ ฟอสฟาเตส

อัลคาไลน์ฟอสฟาเตส (EC 3.1.3.1)  เป็นเอนไซม์ไฮโดรเลสที่ทำหน้าที่ย้ายหมู่ฟอสเฟตจากโมเลกุลหลายชนิด เช่นนิวคลีโอไทด์ โปรตีน และอัลคาลอยด์ กระบวนการดึงหมู่ฟอสเฟตออกเรียกว่า "ดีฟอสโฟริเลชัน (dephosphorylation)" ซึ่งจากชื่อก็แสดงให้เห็นว่าอัลคาไลน์ฟอสฟาเตสทำงานได้ดีในสภาพแวดล้อมที่เป็นเป็นเบส (alkaline) ค่า pH ที่เหมาะสมที่สุดของการทำงานของเอนไซม์นี้ใน "E. coli" อยู่ที่ 8.0 ในขณะที่เอนไซม์นี้ในวัวทำงานได้ดีที่ pH สูงกว่าคือ 8.5
มนุษย์.
สรีรวิทยา.
ALP ในมนุษย์นั้นพบได้ในเนื้อเยื่อทั้งหมดทั่วร่างกาย แต่จะพบมากที่ตับ ท่อน้ำดี ไต กระดูก และรก มนุษย์และสัตว์เลี้ยงลูกด้วยนมส่วนใหญ่มี isozyme ของ ALP ดังต่อไปนี้
ที่ใช้ในการวินิจฉัย.
ระดับปกติของ ALP อยู่ที่ 20-140 IU/L โดยระดับ ALP ที่สูงขึ้นอาจแสดงว่ามีการอุดตันของทางเดินน้ำดี ระดับ ALP อาจสูงขึ้นได้มากในเด็กและสตรีมีครรภ์ และอาจบ่งบอกว่ากำลังมีการสร้างกระดูกเกิดขึ้นเนื่องจาก ALP เป็นผลพลอยได้จากการทำงานของออสตีโอบลาสต์ (osteoblast) (เช่นในโรคพาเจ็ตของกระดูก หรือ Paget's disease of bone)
การมีระดับ ALP ต่ำนั้นพบได้น้อยกว่า
นัยสำคัญทางสถิติ

ในสถิติศาสตร์ ผลศึกษาที่มีนัยสำคัญทางสถิติ  หมายความว่าผลศึกษานั้นมีโอกาสน้อยที่จะเกิดจากความบังเอิญ
การที่ผลการศึกษาหนึ่ง ๆ มี"นัยสำคัญทางสถิติ"นั้น เป็นคนละประเด็นกับว่าผลที่ออกมานั้นมี"นัยสำคัญ"ในความเข้าใจทั่วไปหรือไม่ ตัวอย่างเช่น ผลการศึกษาครั้งหนึ่งที่ศึกษากับกลุ่มตัวอย่างขนาดใหญ่นับหมื่นคนอาจทำให้กล่าวได้อย่างมั่นใจว่าคนในจังหวัดหนึ่งมีคะแนนไอคิวสูงกว่าคนอีกจังหวัดหนึ่งอยู่ 0.05 แต้ม ผลการศึกษานี้อาจมีนัยสำคัญทางสถิติ แต่ความแตกต่างนั้นมีน้อยมากจนไม่มีนัยสำคัญในความเข้าใจทั่วไป นักวิจัยหลายท่านยืนยันว่าการทดสอบหานัยสำคัญนั้นจะต้องมีการประเมินทางสถิติของขนาดผลลัพธ์ (effect-size statistics) ด้วยเสมอ ซึ่งจะเป็นการประมาณขนาดของความสำคัญของความแตกต่างที่สังเกตได้ ซึ่งเป็นความหมายที่ใช้ทั่วไปของความสำคัญหรือนัยสำคัญ
ขนาดของหลักฐานที่จำเป็นต้องมีเพื่อให้ยอมรับได้ว่าเหตุการณ์นั้น ๆ ไม่น่าจะเกิดขึ้นจากความบังเอิญเรียกว่าระดับความสำคัญหรือค่า critical p-value โดยในการทดสอบสมมติฐานทางสถิติแบบ Fisherian ดั้งเดิม (traditional Fisherian statistical hypothesis testing) กำหนดว่า p-value คือความน่าจะเป็นที่คำนวณได้จากเงื่อนไขเริ่มต้นของสมมติฐานแห่งความไม่แตกต่าง ซึ่งได้จากการสังเกต หากค่า p-value ที่คำนวณได้มีค่าน้อยอาจหมายความว่าสมมติฐานแห่งความไม่แตกต่างนั้นเป็นเท็จหรือได้มีเหตุการณ์ที่ไม่น่าจะเกิดขึ้นได้เกิดขึ้นแล้ว
สมเด็จกรมพระนโรดม จักรพงศ์

สมเด็จกรมพระนโรดม จักรพงศ์ หรือพระนามเดิม สมเด็จพระมหิสสรานโรดม จักรพงศ์ (ประสูติ 21 ตุลาคม ค.ศ. 1945) เป็นพระราชโอรสในพระบาทสมเด็จพระนโรดม สีหนุ กับพระองค์เจ้าสีสุวัตถิ์ พงสานมุนี จึงถือว่าพระองค์เป็นพระเชษฐาต่างพระมารดาของพระบาทสมเด็จพระบรมนาถ นโรดม สีหมุนี พระมหากษัตริย์กัมพูชาองค์ปัจจุบัน
สมเด็จพระมหิสสรานโรดม จักรพงศ์ยังเป็นนักการเมืองพรรคฟุนซินเปกที่มีแนวความคิดกษัตริย์นิยมและเคยดำรงตำแหน่งรองนายกรัฐมนตรีแห่งพระราชอาณาจักรกัมพูชา ทั้งนี้ยังเคยดำรงตำแหน่งองคมนตรีของคณะองคมนตรีสูงสุดแล้ว โดยที่พระองค์ได้ทำงานอุทิศพระองค์ด้านสิทธิมนุษยชนและสนับสนุนกิจกรรมของราชวงศ์ ในปี พ.ศ. 2556 สมเด็จพระมหิสสรานโรดม จักรพงศ์ได้รับแต่งตั้งเป็นสมาชิกสภารัฐธรรมนูญแห่งพระราชอาณาจักรกัมพูชาโดยองค์พระมหากษัตริย์กัมพูชา
พระประวัติ.
สมเด็จกรมพระนโรดม จักรพงศ์ ประสูติเมื่อวันที่ 21 ตุลาคม พ.ศ. 2488 ณ พระราชวังเขมรินทร์ กรุงพนมเปญ ประเทศกัมพูชา โดยเป็นพระราชโอรสในพระบาทสมเด็จพระนโรดม สีหนุ กับพระองค์เจ้าสีสุวัตถิ์ พงสานมุนี โดยมีพระพี่น้องร่วมพระมารดาด้วยกัน 7 พระองค์ โดยแรกเริ่มพระองค์ดำรงตำแหน่งนักบินในกองทัพกัมพูชา แต่ภายหลังการยึดอำนาจของลอน นอล พระองค์พร้อมด้วยพระมหากษัตริยานีสีสุวัตถิ์มุนีวงศ์ กุสุมะนารีรัตน์สิริวัฒนา พระอัยยิกาเสด็จลี้ภัยในยังประเทศจีนในปี ค.ศ. 1973 และลี้ภัยตั้งแต่ปี ค.ศ. 1973-1975 หลัง ค.ศ. 1975 พระองค์ได้เสด็จไปยังประเทศฝรั่งเศส โดยร่วมกับพระราชบิดาในการต่อต้านเวียดนามที่ยึดครองกัมพูชา แต่ภายในพรรคฟุนซินเปกของพระบิดานั้นมีความยุ่งยาก โดยพระองค์นั้นอยู่ในตำแหน่งรักษาการณ์เสนาธิการทหารกลุ่มสีหนุ
ต่อมาได้มีสนธิสัญญาปารีสขึ้นมา ทำให้พระบาทสมเด็จพระนโรดม สีหนุ พระราชบิดาเสด็จนิวัตกลับประเทศกัมพูชา ส่วนพระองค์เองได้ออกจากพรรคฟุนซินเปก มาดำรงตำแหน่งรองนายกรัฐมนตรีในรัฐบาลฮุน เซน ภายใต้แรงกดดันของรัฐบาลกลาง ต่อมาในปี ค.ศ. 1994 พระบาทสมเด็จพระบรมนาถ นโรดม สีหนุ โปรดเกล้า เฉลิมพระอิสริยยศเป็ย สมเด็จกรมขุน (Sdech Krom Khun)
ภายหลังการยึดอำนาจของนายพลสิน สอง (Sin Song) และนายพลสิน เซน (Sin Sen) สมเด็จกรมขุนนโรดม จักรพงศ์ เสด็จออกนอกประเทศโดยทรงประทับในประเทศมาเลเซียเป็นแห่งแรก และเสด็จไปประทับ ณ ประเทศฝรั่งเศสอีกครั้ง
ในวันที่ 31 สิงหาคม ค.ศ. 2004 พระบาทสมเด็จพระนโรดม สีหนุ ทรงพระกรุณาโปรดเกล้าฯ สถาปนาพระอิสริยยศให้สมเด็จกรมขุนนโรดม จักรพงศ์ เป็น "สมเด็จพระมหิสสรานโรดม จักรพงศ์" และในวันที่ 22 มกราคม ค.ศ. 2024 ทรงพระกรุณาโปรดเกล้าฯ สถาปนาพระอิสริยยศเป็น "สมเด็จกรมพระนโรดม จักรพงศ์" ถือเป็นลำดับเกียรติยศสูงสุดของกัมพูชา
ALP

Alp อาจหมายถึง
ALP อาจเป็นตัวย่อของ
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เอนโดสเปิร์ม

เอนโดสเปิร์ม หรือ คัพภาหาร  เป็นโครงสร้างที่ทำหน้าที่ให้อาหารแก่เอ็มบริโอ มีโครงสร้างประกอบด้วยเซลล์สร้างอาหารเรียงกันเป็นชั้นติดต่อกัน โครงสร้างนี้เกิดขึ้นจากการปฏิสนธิซ้อน (Double fertilization) ในขั้นที่สอง คือ สเปิร์มของพืชเข้าไปผสมกับโพลาร์นิวคลีไอ (Polar nuclei) ซึ่งมีโครโมโซม 2n เกิดเป็นเซลล์ที่มีโครโมโซม 3n ที่แบ่งตัวอย่างต่อเนื่องเป็นชั้น ๆ แตกต่างกันไปในพืชแต่ละชนิด
ประเพณีก่อเจดีย์ทราย

ประเพณีก่อเจดีย์ทราย  เป็นประเพณีสำคัญประเพณีหนึ่งในช่วงเทศกาลของชาวไทย ประเพณีนี้มีที่มาจากหลักฐานใน พระไตรปิฎก ที่กล่าวพรรณาถึงอานิสงส์ที่พระโพธิสัตว์ก่อพระเจดีย์ทรายเพื่อถวายเป็นพุทธบูชา
ในประเทศไทยนั้น ประเพณีก่อพระเจดีย์ทรายถือว่าเป็นประเพณีหนึ่งที่มีที่มาเกี่ยวข้องกับพระพุทธศาสนาโดยตรง โดยคนไทยผูกโยงประเพณีนี้เข้ากับคติความเชื่อเรื่องเวรกรรมในพระพุทธศาสนา มีการก่อพระเจดีย์ทรายถวายวัดเพื่อนำเศษดินทรายที่ติดเท้าออกจากวัดไปมาคืนวัดในรูปพระเจดีย์ทราย และเพื่อถวายเป็นพุทธบูชาให้เป็นกุศลอานิสงส์ และนอกจากประเพณีเพื่อเป็นพุทธบูชาแล้ว ยังเป็นกุศโลบายของคนในอดีตให้มีการรวมตัวของคนในชุมชนเพื่อร่วมกันจัดประเพณีรื่นเริงเป็นการสังสรรค์สร้างความสามัคคีของคนในชุมชนด้วย
ปัจจุบันประเพณีนี้พบเพียงในประเทศไทยและลาวเท่านั้น โดยจัดในช่วงเทศกาลสำคัญเป็นการเฉลิมฉลองการเปลี่ยนศักราช เช่นในวันตรุษและวันสงกรานต์ เป็นต้น โดยในบางหมู่บ้านอาจเป็นประเพณีบุญคูนลาน บุญขวัญข้าว (ก่อเจดีย์ข้าวถวายเป็นพุทธบูชา) ก็อาจนับว่าเป็นประเพณีก่อเจดีย์ทรายได้เช่นเดียวกัน เพราะไม่ได้สร้างเป็นพุทธศาสนสถานถาวรวัตถุใหญ่โต แต่เป็นเพียงเจดีย์ชั่วคราวเพื่อมุ่งถวายเป็นพุทธบูชาในการประเพณีหนึ่ง ๆ เท่านั้น
โทงเทงฝรั่ง

โทงเทงฝรั่ง หรือ ระฆังทอง  เป็นพืชในวงศ์ Solanaceae ซึ่งเป็นวงศ์เดียวกับมะเขือ มะเขือเทศ มะเขือยาว และมันฝรั่ง (ไม่เกี่ยวข้องกับกูสเบอร์รี) ลักษณะเป็นไม้ล้มลุกกิ่งสีม่วง มีลักษณะเป็นครีบ มีขนปกคลุมหนาแน่น ดอกเดี่ยวออกตามซอกใบ ดอกห้อยลง ก้านผลยาวกว่าก้านดอก ผลสดแบบเบอร์รี มีหลายเมล็ด รูปผลกลม สีเหลืองส้ม ผิวเกลี้ยง มีกลีบเลี้ยงติดทนจนเป็นผล เนื้อผลฉ่ำน้ำ มีเมล็ดขนาดเล็กจำนวนมาก มีถิ่นกำเนิดจากพื้นที่สูงเขตร้อนในประเทศโคลอมเบีย เอกวาดอร์ เปรู และชิลี รวมทั้งในบราซิล 
เป็นพืชพื้นเมืองในบริเวณเปรูและชิลี ผลรับประทานสดหรือผสมในสลัดผลไม้ มีรสเปรี้ยวอมหวาน ผลที่ต้มแล้วใส่พายหรือพุดดิง แปรรูปเป็นแยมหรือเยลลี่ ในเม็กซิโกใช้กลีบเลี้ยงต้มรับประทานเป็นยาสมุนไพรรักษาโรคเบาหวาน ผลดิบเป็นพิษ ผลสุกรสหวานอมเปรี้ยว มีเพกตินมาก
โรคตับจากแอลกอฮอล์

โรคตับจากแอลกอฮอล์  เป็นสาเหตุส่วนใหญ่ของโรคตับในประเทศตะวันตก (ในเอเชียสาเหตุส่วนใหญ่จะเป็นตับอักเสบจากไวรัส) มีสาเหตุมาจากการดื่มแอลกอฮอล์จำนวนมาก ทั่วโลกมีผู้ที่ดื่มแอลกอฮอล์เป็นประจำหลายล้านคนแต่มีเพียงผู้ที่ดื่มหนักจำนวนหนึ่งเท่านั้นที่เกิดมีความเสียหายของตับ การเสียหายของตับที่เกิดจากแอลกอฮอล์ไม่ได้เกิดขึ้นทันทีแต่ค่อยๆ เกิดขึ้นในเวลาประมาณ 10-15 ปี กลไกการทำลายตับของแอลกอฮอล์นั้นยังไม่เป็นที่เข้าใจแน่ชัด เป็นที่ทราบกันว่าแอลกอฮอล์ทำให้มีสารพิษเช่น acetaldehyde ซึ่งสามารถทำให้เกิดความเสียหายต่อเซลล์ตับได้ แต่ยังเป็นที่ถกเถียงอยู่ว่าทำไมจึงมีโรคตับจากแอลกอฮอล์เกิดขึ้นในคนบางคนเท่านั้น เมื่อแอลกอฮอล์ทำให้เกิดความเสียหายต่อตับแล้วจะทำให้การทำงานของตับค่อยๆ แย่ลงอย่างช้าๆ เนื่องจากตับมีความสามารถในการเจริญขึ้นใหม่ได้อย่างมาก แม้จะถูกทำลายไปถึง 75 % ก็ยังสามารถทำงานได้เป็นปกติ ดังนั้นเมื่อผู้ป่วยโรคตับจากแอลกอฮอล์มีอาการปรากฏให้เห็นแล้วจึงมักเป็นระยะที่มีความเสียหายของตับเกิดขึ้นมากจนส่วนใหญ่ไม่สามารถรักษาให้กลับเป็นปกติได้ และมักมีการอักเสบเรื้อรังเกิดเป็นแผลเป็นเรียกว่าตับแข็งหรือโรคตับระยะสุดท้าย
ดิอะโกนิสต์

The Agonist (เมื่อก่อนคือ The Tempest) คือวงดนตรี Canadian melodic death metal เซ็นสัญญากับค่ายCentury Media Records ที่มาจาก Montreal, พวกเขาออกวางแผงอัลบั้มแรกคือ "Once Only Imagined" เมื่อวันที่ 14 สิงหาคม ปี 2007 และ วิดีโอ เพลง "Business Suits and Combat Boots" เผยแพร่เมื่อวันที่ 28 สิงหาคม ปี 2007 ซึ่งกำกับโดย David Brodsky(Strapping Young Lad, Gwar, God Forbid) และได้ถูกโหวตให้เป็นวิดีโอที่ดีที่สุดแห่งปีอันดับที่ 6 แห่งปีในช่อง MTV2's Headbanger's Ball ส่วนวิดีโอ "...And Their Eulogies Sang Me To Sleep" จากอัลบั้ม Lullabies for the Dormant Mind ก็ถูกกับกำโดย David Brodsky เช่นกันซึ่งเผยแพร่ในวันที่ 18 เมษายน ปี 2009 ซึ่งตามมาติดๆกับเพลงวิดีโอเพลง "Birds Elope With The Sun" ซึ่งออกเมื่อ 22 เมษายน ปี 2009 ซึ่งเกิดจากการแสดงคอนเสิร์ตสดที่ทางวงถ่ายทำไว้ วิดีโอที่ 3 ซึ่งคือเพลง Thank you, Pain ออกเผยแพร่ครั้งแรกที่ Peta2 Blog ในวันที่ 3 กันยายน ปี 2009
หลังจากที่ออกอัลบั้มแรกแล้ว The Agonist ก็เริ่มทัวร์คอนเสิร์ตยาวและขึ้นเล่นกับวงต่างๆ เช่น God Forbid, Arsis, The Faceless, Sonata Arctica, Overkill, Epica, Visions of Atlantis, และ Enslaved
วันหนึ่งทางวงได้ประสบปัญหากับพายุหิมะและทำให้รถพ่วงของพวกเขาเสียหายที่ Rocky Mountains
White-Gluz คือชื่อหนึ่งที่ปรากฏใน "the hottest chicks in metal" เมื่อเดือน กรกฎาคม ปี 2007 ในนิตยสาร Revolver และหล่อนปรากฏขึ้นอีกครั้งกับ "hottest chick in metal" ในนิตยสาร Revolver เมื่อเดือน เมษายน ปี 2009 
ทางวงได้ออกวางแผงอัลบั้มใหม่ Lullabies for the Dormant Mind เมื่อเดือน มีนาคม ปี 2009
เมื่อวันที่10 พฤษภาคม 2023 ทางวงได้ประกาศยุติกิจกรรมหรือยุบวงผ่านช่องทางเพจหลักในFacebook สาเหตุอาจะเป็นปัญหาส่วนตัวของแต่ละคนในวง
วันซ์โอลีอิแมจินด์

Once Only Imagined เป็นอัลบั้มแรกของ Canadian Melodic death metal/metalcore คือ The Agonist.
วิดีโอ "Business Suits and Combat Boots" กำกับโดย acclaimed director David Brodsky (Strapping Young Lad, Gwar, God Forbid
References.
<templatestyles src="Reflist/styles.css" />
ปฏิกิริยาลูกโซ่พอลิเมอเรสแบบย้อนกลับ

ปฏิกิริยาลูกโซ่พอลิเมอเรสแบบย้อนกลับ (ตัวย่อ: RT-PCR) เป็นปฏิกิริยาลูกโซ่พอลิเมอเรสอีกแบบหนึ่ง เป็นเทคนิคทางห้องปฏิบัติการ ซึ่งมักจะใช้ในอณูชีววิทยา เพื่อใช้ในการสร้างสำเนาลำดับดีเอ็นเอขึ้นเป็นจำนวนมาก ซึ่งกระบวนการดังกล่าวเรียกว่า "amplification" อย่างไรก็ตาม ใน RT-PCR สายอาร์เอ็นเอจะถูกรีเวิร์สแทรนสคริปเทสไปสู่ Complementary DNA (cDNA) โดยใช้เอนไซม์รีเวิร์สแทรนสคริปเทส และผลของ cDNA จะถูกขยายขึ้นโดยการใช้ปฏิกิริยาลูกโซ่พอลิเมอเรสแบบเรียลไทม์ 
ระวังสับสนระหว่างปฏิกิริยาลูกโซ่พอลิเมอเรสแบบย้อนกลับกับปฏิกิริยาลูกโซ่พอลิเมอเรสแบบเรียลไทม์ (Q-PCR/qRT-PCR) ซึ่งบางครั้งอาจถูกย่ออย่างผิด ๆ เป็น RT-PCR
คอเครน (องค์การ)

องค์กรความร่วมมือคอเครน  เป็นกลุ่มของอาสาสมัครมากกว่า 11,500 คน จากมากกว่า 90 ประเทศทั่วโลก ที่ร่วมกันทบทวนงานวิจัยทางด้านการรักษาซึ่งมีระเบียบวิธีวิจัยเป็นการวิจัยเชิงทดลองแบบสุ่มและมีกลุ่มควบคุม การทบทวนในช่วงหลังยังรวมไปถึงงานวิจัยเชิงเฝ้าสังเกต (observational study) หรือไม่มีการสุ่มด้วย ผลจากงานวิจัยเชิงทบทวนอย่างมีระบบ (systematic review) เหล่านี้จะถูกรวบรวมไปตีพิมพ์เป็น "ปริทัศน์คอเครน" (Cochrane review) ในห้องสมุดคอเครน (Cochrane library)
ปฏิกิริยาข้ามกัน

ปฏิกิริยาข้ามกัน  เป็นปฏิกิริยาระหว่างแอนติเจนกับแอนติบอดีซึ่งจะทำให้เกิดการต่อต้านแอนติเจนที่คล้ายกันแต่คนละชนิดกัน มีตัวอย่างปฏิกิริยาข้ามกันจำนวนน้อยที่ได้รับการยืนยันในมนุษย์ หนึ่งในกรณีดังกล่าว คือ ปฏิกิริยาข้ามกันระหว่างไวรัสไข้หวัดใหญ่เฉพาะเซลล์ที CD8+ และแอนติเจนของไวรัสตับอักเสบซี 
โดยการจำกัดความแล้ว ระบบภูมิคุ้มกันจะมีลักษณะเฉพาะเจาะจงกับแอนติเจนซึ่งสร้างมันขึ้นมาเพียงชนิดเดียวเท่านั้น อย่างไรก็ตาม "แอนติเจน" ซึ่งเกิดขึ้นตามธรรมชาติจำนวนมากเป็นการผสมผสานระหว่างแมโครโมโลกุล (เช่น แบคทีเรีย ชีวพิษ โปรตีน เรณู ฟังไจ ไวรัส เป็นต้น) ซึ่งมีหลายอิพิโทพ การสัมผัสกับแอนติเจนซึ่งมีความซับซ้อนเช่นไวรัส จะทำให้เกิดการกระตุ้นการตอบสนองของระบบภูมิคุ้มกันที่หลากหลายไปต่อต้านแมโครโมเลกุลที่แตกต่างกัน ซึ่งผสมรวมกับไวรัส เช่นเดียวกับแต่ละอิพีโทพของแต่ละแมโครโมโลกุล
สำหรับการนำไปใช้ทางการแพทย์สำหรับแนวคิดดังกล่าวรวมไปถึงการสร้างภูมิคุ้มกันการติดเชื้อแบคทีเรีย ชีวพิษซึ่งสร้างการตอบสนองของระบบภูมิคุ้มกันจะมีอิพิโทพซึ่งกระตุ้นให้เกิดการตอบสนอง การแปลงสภาพของโปรตีนอาจทำให้กระบวนการดังกล่าวถูกยกเลิก แต่ทำให้ระบบภูมิคุ้มกันมีการตอบสนอง และสร้างภูมิคุ้มกันได้โดยไม่ทำอันตรายต่อผู้ป่วย
พยาธิใบไม้ในตับ

พยาธิใบไม้ในตับ  เป็นสิ่งมีชีวิตในกลุ่มเชิง polyphyletic ซึ่งเป็นหนอนตัวแบนชั้น trematode ในไฟลัม Platyhelminthes พยาธิใบไม้ในตับตัวเต็มวัยจะอาศัยอยู่ในตับของสัตว์เลี้ยงลูกด้วยนมหลายชนิด รวมถึงมนุษย์ด้วย โดยอาจอาศัยอยู่ในท่อน้ำดี ถุงน้ำดี หรือเนื้อตับก็ได้ พยาธิเหล่านี้กินเลือดเป็นอาหาร พยาธิตัวเต็มวัยจะวางไข่ออกมาในลำไส้
ตัวอย่างของพยาธิใบไม้ในตับเช่น
แดกู (นักฟุตบอล)

อังเดร์ซง ลูอิส จี โซซา  เกิดวันที่ 27 สิงหาคม พ.ศ. 2520 ที่เมืองเซาแบร์นาดูดูกังปู (São Bernardo do Campo) ประเทศบราซิล หรือที่รู้จักกันในชื่อ แดกู  เป็นอดีตนักฟุตบอลอาชีพซึ่งเคยเล่นให้กับสโมสรฟุตบอลเชลซีในพรีเมียร์ลีกของประเทศอังกฤษ และทีมชาติโปรตุเกส แดกูสามารถคว้าแชมป์ยูฟ่าแชมเปียนส์ลีกได้ถึงสองสมัยกับสโมสรฟุตบอลโปร์ตูในปี พ.ศ. 2547 และสโมสรฟุตบอลบาร์เซโลนาในปี พ.ศ. 2549 
แดกูได้รับการเสนอชื่อให้เป็นนักฟุตบอลแห่งปีของยูฟ่า (UEFA Club Footballer of the Year) และกองกลางยอดเยี่ยมของยูฟ่า (UEFA Best Midfielder) ในปี พ.ศ. 2547 ที่สโมสรฟุตบอลโปร์ตูชนะเลิศยูฟ่าแชมเปียนส์ลีก และได้ตำแหน่งผู้เล่นยอดเยี่ยม (Man of the Match) ประจำนัดชิงชนะเลิศของยูฟ่าแชมเปียนส์ลีกในฤดูกาลเดียวกันนั้น 
แดกูได้รับสัญชาติโปรตุเกสในปี พ.ศ. 2545 หลังจากอยู่อาศัยในโปรตุเกสเป็นเวลาห้าปี ทำให้เขาสามารถเล่นให้กับทีมชาติโปรตุเกสได้ทั้งที่ตัวเขาเองเกิดในประเทศบราซิล
เลิฟเนเวอร์ดายส์

เลิฟเนเวอร์ดายส์  เป็นละครเพลงที่แต่งเนื้อเรื่องและเนื้อร้องโดย Glenn Slater ประพันธ์ดนตรีโดยแอนดรูว์ ลอยด์ เวบเบอร์ ซึ่งถือเป็นภาคต่อของ "เดอะแฟนทอมออฟดิโอเปรา"  ฉบับละครเพลงของแอนดรูว์ ลอยด์ เวบเบอร์เองมากกว่าจะเป็นภาคต่อของหนังสือนิยายต้นฉบับของ Gaston Leroux แม้ลอยด์ เวบเบอร์จะกล่าวว่า "ผมไม่ถือว่านี่เป็นภาคต่อ แต่ถือว่าเป็นละครโดดเรื่องหนึ่ง" ก็ตาม กำกับการแสดงโดย Jack O'Brien และเปิดการแสดงครั้งแรกที่โรงละคร Adelphi ในโรงละครเวสต์เอนด์เมื่อวันที่ 9 มีนาคม พ.ศ. 2553 โดยมีการแสดงรอบปฐมทัศน์ไปแล้วเมื่อวันที่ 22 กุมภาพันธ์ พ.ศ. 2553 มีกำหนดจะจัดแสดงในโรงละครบรอดเวย์ในวันที่ 11 พฤศจิกายน พ.ศ. 2553 และในออสเตรเลียในปี พ.ศ. 2554 ถือเป็นละครเพลงภาคต่อเรื่องแรกที่ได้จัดแสดงในเวสต์เอนด์
ละครเพลงเรื่องนี้ดำเนินเรื่องในช่วงเวลาสิบปีหลังตอนจบของ"แฟนทอม" โดยคริสตีน ดาเอได้รับเชิญให้มาแสดงที่ Phantasma ซึ่งเป็นสวนสนุกแห่งใหม่บน Coney Island โดยผู้จัดการวงละครนิรนาม และเดินทางมายังบรู๊กลินโดยมีราอูลสามีและกุสตาฟบุตรชายร่วมเดินทางมาด้วย โดยไม่ทราบเลยว่าแฟนทอมได้จัดเตรียมให้เธอได้ขึ้นแสดงในรีสอร์ทชายหาดที่ได้รับความนิยมแห่งนี้เอาไว้แล้ว
รายชื่อเพลง.
<templatestyles src="Col-begin/styles.css"/>
การตอบรับ.
การแสดงรอบปฐมทัศน์โลกของละครเพลงเรื่องนี้มีขึ้นในคืนวันที่ 9 มีนาคม พ.ศ. 2553 ที่โรงละคร Adelphi ในลอนดอน การแสดงได้รับคำวิจารณ์หลากหลาย หลายคนเห็นว่าเป็นละครเพลงเรื่องที่ดีที่สุดของลอยด์ เวบเบอร์นับตั้งแต่"แฟนทอม"เรื่องแรก บางคนก็ผิดหวังและไม่มีความเป็นละครเท่าที่ควร 
Ben Brantley แห่ง "New York Times" วิจารณ์การแสดงอย่างรุนแรงโดยกล่าวว่า "เศษการแสดงนี้ให้ความรู้น่าฟาดราวกับตัวตลกในซุ้มโยนห่วงของละครสัตว์ จะต้องถ่อไปดูทำไม ในเมื่อชื่อเรื่อง "เลิฟเนเวอร์ดายส์" ก็เฉลยตอนจบไว้ให้เรียบร้อยแล้ว"
Benedict Nightingale ซึ่งเป็นนักวิจารณ์ของ "The Times" ให้ดาวการแสดงนี้สองจากห้าและกล่าวว่า "ความคุกคาม ความหวาดผวา ความมืดหม่นทางจิตวิทยา อยู่ไหนกัน เพราะสิ่งที่ผมได้แนะนำให้พระราชินีเดินทางมาดูคือสิ่งเหล่านี้ ไม่ใช่โรงละคร Adelphi"
โอริณกับจิณนา

โอริณกับจิณนา เป็นหนังสือการ์ตูนไทยที่เรียบเรียงและวาดโดย "ชัยยัณต์ สุยะเวช" หรือ "ตาโปน" พิมพ์รวมเล่มครั้งแรก มิถุนายน พ.ศ. 2552 โดย สำนักพิมพ์ จิณนา สตูดิโอ การ์ตูนดังกล่าวยังได้รับการจัดทำในรูปแบบของแอนิเมชัน โดยมีวชิรพงษ์ ปรีชาว่องไวกุล จากบริษัท ไรท์คอนเทนต์ จำกัด ทำหน้าที่ในส่วนของฝ่ายผลิต
เนื้อเรื่อง.
โอริณ พี่ชาย และ จิณนา น้องสาว ที่ต้องอาศัยอยู่กับพ่อซึ่งเป็นนักโบราณคดี อยู่มาวันหนึ่ง พ่อของโอริณและจิณนาหายตัวไปจากบ้านพร้อมด้วยเหตุการณ์ประหลาด พร้อมทิ้งเงื่อนงำอะไรบางอย่างไว้เป็นปริศนา จนพบกับเรื่องราวสุดประหลาดเหนือจินตนาการเกี่ยวกับโลกหิมพานต์ ซึ่งเป็นโลกอีกโลกหนึ่งที่ดำเนินไปคู่ขนานกับโลกปัจจุบัน ที่ถูกผนึกเอาไว้ด้วยกุญแจโบราณที่มีกลไกสลับซับซ้อน ซึ่งบังเอิญถูกค้นพบโดยพ่อของโอริณกับจิณนา
การตอบรับ.
นิตยสาร LET'S Comic กล่าวถึงโอริณกับจิณนาว่าเป็นการ์ตูนที่มีลายเส้นสวยงามและมีเนื้อเรื่องที่ตื่นเต้น รวมถึงได้แสดงทัศนะต่อการ์ตูนเรื่องนี้ว่า หากมีการขยายเรื่องให้ยาวมากกว่า 3 เล่มขึ้นไป ย่อมมีความเป็นไปได้ว่า จะอยู่ในรายชื่อการ์ตูนที่สร้างความประทับใจสำหรับผู้อ่านชาวไทยได้เช่นกัน ซึ่งทางนิตยสาร LET'S Comic ได้ให้คะแนนเนื้อเรื่องที่ 8 คะแนนสำหรับการนำตัวละครในวรรณคดีมาประยุกต์กับเรื่องราวในปัจจุบัน ด้านลายเส้นได้ 8 คะแนนสำหรับการวาดตัวละครที่มีความสดใสชัดเจน และให้คะแนนเนื้อเรื่องที่ 7 คะแนน รวมทั้งได้จัดให้การ์ตูนชุดนี้อยู่ในระดับ B+
โอเวน ฮาร์กรีฟส์

โอเวน ลี ฮาร์กรีฟส์  เกิดเมื่อวันที่ 20 มกราคม ค.ศ. 1981 (พ.ศ. 2524) เป็นนักฟุตบอลอาชีพ ตำแหน่งกองกลาง ซึ่งปัจจุบันเล่นให้กับสโมสรฟุตบอลแมนเชสเตอร์ยูไนเต็ด ในเอฟเอพรีเมียร์ลีก ของประเทศอังกฤษ และทีมชาติอังกฤษ
ประวัติ.
ฮาร์กรีฟส์เกิดที่เมืองคัลแกรี รัฐแอลเบอร์ตา ประเทศแคนาดา เขาเริ่มเล่นฟุตบอลในระดับเยาวชนกับสโมสรคัลแกรี่ ฟุตฮิลส์ เอสซี (Calgary Foothills SC) ในประเทศแคนาดา ก่อนที่จะย้ายไปเล่นในระดับอาชีพกับสโมสรฟุตบอลไบเอิร์นมิวนิก ในประเทศเยอรมนี ที่ซึ่งเขาได้แจ้งเกิดอย่างเต็มตัว ฮาร์กรีฟส์ถูกคาดหวังว่าจะเป็นจอมทัพคนใหม่ของทีมต่อจากสเตฟาน เอฟเฟ่นแบร์ก อดีตกองกลางชื่อดังของทีมชาติเยอรมนี ขณะที่เล่นให้กับสโมสรฟุตบอลไบเอิร์นมิวนิก เขาได้ร่วมคว้าแชมป์บุนเดิสลีกาซึ่งเป็นลีกฟุตบอลสูงสุดของประเทศเยอรมนีถึงสี่สมัย และแชมป์ยูฟ่าแชมเปียนส์ลีกอีกหนึ่งสมัยในปี ค.ศ. 2001 (พ.ศ. 2544) ฮาร์กรีฟส์เล่นให้สโมสรไบเอิร์นมิวนิกเป็นเวลาเจ็ดปี ก่อนที่จะย้ายมาเล่นให้กับสโมสรฟุตบอลแมนเชสเตอร์ยูไนเต็ด ของประเทศอังกฤษในปี ค.ศ. 2007 (พ.ศ. 2550) ซึ่งเขาสามารถร่วมคว้าแชมป์เอฟเอพรีเมียร์ลีกและแชมป์ยูฟ่าแชมเปียนส์ลีกในฤดูกาลแรกที่ย้ายมาร่วมทีม อย่างไรก็ตาม เนื่องจากฮาร์กรีฟส์ได้รับบาดเจ็บทำให้ฤดูกาล 2008-2009 (พ.ศ. 2551-2552) ถึง 2009-2010 (พ.ศ. 2552-2553) ฮาร์กรีฟส์ยังไม่ได้ลงเล่นให้สโมสรฟุตบอลแมนเชสเตอร์ยูไนเต็ดเลยแม้แต่นัดเดียว
ฮาร์กรีฟส์เกิดที่ประเทศแคนาดา โดยมีบิดาเป็นชาวเมืองโบลตัน ประเทศอังกฤษและมารดาเป็นชาวเวลส์ ทำให้เขาสามารถเลือกเล่นในระดับทีมชาติให้กับแคนาดา อังกฤษ หรือ เวลส์ ก็ได้ นอกจากนี้ฮาร์กรีฟส์ยังสามารถเลือกเล่นให้ทีมชาติเยอรมนีได้อีกด้วย เนื่องจากอยู่อาศัยในเยอรมนีเกินกว่าห้าปีในขณะที่เล่นให้กับสโมสรฟุตบอลไบเอิร์นมิวนิก ทำให้เขามีสิทธิที่จะขอสัญชาติเยอรมนีและเล่นให้กับทีมชาติเยอรมนีเช่นกัน แต่ในท้ายที่สุดฮาร์กรีฟส์ได้ตัดสินใจที่จะเล่นให้กับทีมชาติอังกฤษ ซึ่งทำให้เขาเป็นนักฟุตบอลทีมชาติอังกฤษคนแรกที่ไม่เคยเล่นในฟุตบอลลีกของประเทศอังกฤษมาก่อนเลยในขณะนั้น ฮาร์กรีฟส์นับเป็นผู้เล่นกำลังสำคัญของทีมชาติอังกฤษ โดยเฉพาะในฟุตบอลโลก ปี ค.ศ. 2006 (พ.ศ. 2549) ที่ประเทศเยอรมนี ฮาร์กรีฟส์เป็นผู้เล่นทีมชาติอังกฤษเพียงคนเดียวที่ยิงลูกโทษเข้าในช่วงดวลจุดโทษตัดสิน ในรอบก่อนรองชนะเลิศกับทีมชาติโปรตุเกส
โอเวอร์มี

โอเวอร์มี  เป็นวงดนตรีฟังก์ร็อก ที่เกิดจากการรวมตัวกันของสมาชิกชมรมดนตรีสากลของจุฬาลงกรณ์มหาวิทยาลัย ในปี พ.ศ. 2549 เพื่อประกวดตามงานต่าง ๆ ต่อมาทางวงได้แต่งเพลงขึ้น 6 เพลงเป็นอีพีอัลบั้ม “Sle (EP) ing” เพื่อขายในงานแฟตเฟสติวัล ครั้งที่ 7 ซึ่งเพลง Alone จากอีพีชุดนี้ทำให้โอเวอร์มีได้รับการเสนอชื่อเข้าชิงรางวัลแฟต อวอร์ดส์ ครั้งที่ 6 สาขา Bedroom Artist of the Year ต่อมาทางวงได้เข้าประกวด 1-2-Call U Band Battle ในปี พ.ศ. 2550 และได้รับตำแหน่งชนะเลิศ จึงมีโอกาสได้ทำเพลงในอัลบั้มรวม U Band Battle: Project I กับค่ายสไปซีดิสก์ ปัจจุบันโอเวอร์มีได้ออกอัลบั้มเพลงที่ชื่อว่า "บิ๊ก สวิง" กับทางค่ายวอร์เนอร์ มิวสิก ประเทศไทย
ที่มาของชื่อวง.
ชื่อของวงเป็นการแปลล้อเลียนคำภาษาไทยที่ว่า "เหนือชั้น" ให้เป็นภาษาอังกฤษ โดยเทียบคำว่า "เหนือ" เป็น "over" และ "ฉัน" (หรือ "ชั้น" ในภาษาพูด) เป็น "me" กลายเป็น "Over Me" แต่ในภายหลัง จากคำอธิบายของพวกเขาเอง ชื่อของวงมาจากท่อนหนึ่งของเพลง Come Together ของเดอะ บีทเทิลส์ (The Beatles) วงดนตรีชื่อดังของอังกฤษในช่วงปี ค.ศ. 1960 ที่ร้องว่า "Come together right now... over me" นอกจากนี้พวกเขายังเสริมว่าชื่อนี้ยังหมายความถึง"ดนตรี"ซึ่งเป็นสิ่งที่อยู่เหนือตัวเราขึ้นไป
อัลบั้ม Big Swing (พ.ศ. 2553).
เป็นอัลบั้มอย่างเป็นทางการชุดแรกของวงโอเวอร์มี ออกจำหน่าย 14 มกราคม 2553 โดยรวบรวม 3 ซิงเกิลแรกของทางวงได้แก่ สนุกกับฝัน ยิ้ม รักคือความเท่าเทียม และเพลงที่แต่งใหม่ รวมทั้งหมด 12 เพลง
อีพี Doublethink101 (พ.ศ. 2557).
ทางวงได้แต่งเพลงและจัดจำหน่ายในนามศิลปินอิสระ
ลาคอสต์

ลาคอสท์ (Lacoste)เป็นบริษัทค้าขายเสื้อผ้า ก่อตั้งขึ้นเมื่อค.ศ.1933 (พ.ศ. 2476) สินค้าหลักคือเสื้อผ้า รองเท้า น้ำหอม เครื่องหนัง นาฬิกา แว่นตา และเสื้อเทนนิส ตราสัญลักษณ์ของลาคอสต์คือรูปจระเข้สีเขียวหันหัวไปทางซ้ายมือของผู้สวมใส่ ปากอ้ากว้างมีสีแดงสด ตามลายของตัวจระเข้าจะเป็นลายจุดหลายจุด มีขาหน้า และหลังอยู่สองขาทางฝั่งขวาของจระเข้ นอกจากนี้ผลิตภัณฑ์ของลาคอสท์มีอยู่มากมาย เหมาะกับทุกเพศทุกวัยหลากหลายสไตล์ของผู้ใช้งาน ปัจจุบันแบรนด์ลาคอสต์นั้นมีสาขาอยู่มากมายไปทั่วโลก
อวินิพโภครูป

อวินิพโภครูป อ- อุปสรรค (น นิบาต ไม่) วิ (วเศษ) +นิ (ออก) +โภค (มาจาก ภช แปลว่า แบ่ง) +รูป หมายถึงรูปที่ไม่(สามารถ)แยกกันได้เด็ดขาด ในทางพระพุทธศาสนา ถือว่า รูปธาตุในโลกนี้จะต้องมี อวินิพโภครูปเป็นส่วนประกอบ รูปธาตุที่ใหญ่กว่าหรือมีองค์ประกอบร่วมกันของอวินิพโภครูป จะเรียกว่า วินิพโภครูป แปลว่ารูปที่แบ่งแยกได้ รูปทั้ง 8 จะต้องอยู่ร่วมกัน ต่างรูป ต่างอยู่เป็นไม่มีเลย หรือ มีอีกชื่อว่า สุทธัฏฐกลาป
องค์ประกอบ.
อวินิพโภครูป เป็น 8 ในรูป 28 แบ่งเป็นสภาวรูป18 เป็นรูปที่ลักษณะเฉพาะ คือ อวินิพโภครูป8 ปสาทรูป 5 ภาวรูป 2 หทยรูป1 ชิวิตินทริยรูป1 สัททรูป1 อสภาวรูป เป็นรูปที่ไม่มีลักษณะเฉพาะ 10 คือ วิการรูป3 วิญญัติรูป2 ปริจเฉทรูป1 ลักขณรูป4
ปสาทรูป

ปสาทรูป เป็นศัพท์ที่อยู่ในพระพุทธศาสนา "ปสาท" แปลว่าความใส คือ รูปที่มีความใส สามารถรับอารมณ์ได้ 
1. จักขุปสาทรูป (คือ ประสาทตา) เป็นรูปที่มีความใสดุจกระจกเงา ตั้งอยู่กลางตาดำ โตเท่าหัวเหา มีเยื่อตาบาง ๆ เจ็ดชั้นรองรับอยู่ สามารถที่จะรับภาพ (รูปารมณ์) ต่าง ๆจักขุปสาทรูปนี้ มีหน้าที่ 2 อย่าง คือ เป็นวัตถุที่ตั้งแห่งจักขุวิญญาณจิต และ จักขุทวารวิถี
2. โสตปสาทรูป (คือ ประสาทหู) เป็นรูปที่มีความใสสามารถรับเสียง (สัททารมณ์) ได้ มีลักษณะเหมือนวงแหวน มีขนสีแดงเส้นละเอียดอยู่โดยรอบ หน้าที่ของโสตปสาทรูปมี 2 อย่าง คือ เป็นที่ตั้งแห่งโสตวิญญาณจิต (สถานที่ที่โสตวิญญาณจิตรับรู้เสียง) และ โสตทวารวิถี (ขบวนการของจิตที่เกิดดับติดต่อกันเป็นชุด ๆ ทางหู
3. ฆานปสาทรูป (คือ ประสาทจมูก) เป็นรูปที่มีความใส สามารถรับกลิ่นต่าง ๆ (คันธารมณ์) ได้ มีลักษณะคล้ายเท้าแพะ ฆานปสาทรูปนี้มีหน้าที่ 2 อย่างเช่นเดียวกัน คือ เป็นที่ตั้งแห่งฆานวิญญาณจิต เพื่อรับกลิ่น และเป็นที่เกิดของฆานทวารวิถี 
4. ชิวหาปสาทรูป (คือ ประสาทลิ้น) เป็นรูปที่มีความใสสามารถรับรสต่าง ๆ (รสารมณ์) ได้ ซึ่งมีลักษณะเหมือนกลีบดอกบัว ชิวหาปสาทรูปนี้ก็มีหนัที่ 2 อย่าง คือ เป็นที่ตั้งแห่งชิวหาวิญญาณจิต เพื่อรับรสต่าง ๆ และเป็นที่เกิดของชิวหาทวารวิถี
5. กายปสาทรูป (คือ ประสาทกาย) เป็นความใสของกายปสาทที่สามารถรับสัมผัสต่าง ๆ (โผฏ ฐัพพารมณ์ คือ ธาตุดิน ธาตุไฟ และ ธาตุลม) ได้ มีลักษณะเป็นความใสที่มีทั่วไปตามร่างกาย ตั้งแต่ศีรษะถึงเท้า เว้นแต่เส้นผม เล็บ หรือหนังหนา ๆ จะไม่มีกายปสาท (ความรู้สึก) เวลาตัดผมตัดเล็บจึงไม่รู้สึกเจ็บ กายปสาทรูปทำหน้าที่ 2 อย่าง คือ เป็นที่ตั้งแห่งกายวิญญาณจิต และเป็นที่เกิดของกายทวารวิถี
ปสาทรูป 5 เป็นรูปที่เกิดจากกรรม ปสาทรูป หมายถึง รูปที่มีความใสเป็นที่อาศัยเกิดของจิตประเภทปัญจวิญญาณ รูปที่มีความใสนี้มีอยู่ 5 อย่าง คือ จักขุปสาทรูป โสตปสาทรูป ฆานปสาทรูป ชิวหาปสาทรูป และกายปสาทรูป ตำแหน่ง รูปร่างสัญฐาน และการเรียงตัวของเนื้อเยื่อเฉพาะ ๆ ของรูปทั้ง 5 ไม่เหมือนกัน ปสาทรูป 5 จึงเป็นที่อาศัยเกิดของจิตได้เพียงบางดวง และไม่ก้าวก่ายกัน เช่น จักขุปสาทรูป เป็นที่ตั้งของจักขุวิญญาณเพื่อทำหน้าที่เห็นเท่านั้น ส่วนโสตปสาทรูปจะเหมาะสำหรับเป็นที่อาศัยเกิดของโสตวิญญาณเพื่อทำหน้าที่ได้ยินเท่านั้น จักขุวิญญาณจะไปอาศัยเกิดที่โสตปสาทรูป เพื่อทำหน้าที่เห็น หรือแม้แต่ทำหน้าที่ได้ยินก็ไม่ได้ ปสาทรูปอื่นก็เช่นเดียวกัน คือ เป็นที่อาศัยเกิดของจิตเฉพาะดวง โดยจิตนั้นมีความสามารถรับอารมณ์ได้เฉพาะอารมณ์ของตน ๆ ไม่ปะปนกัน
ปลาเวียนทอง

ปลาเวียนทอง, ปลาเวียนยักษ์, ปลาเวียนหิมาลัย หรือในชื่อพื้นเมืองของลุ่มแม่น้ำสาละวินเรียกว่า ปลาคม (ชื่อวิทยาศาสตร์: "Tor putitora") ปลาน้ำจืดชนิดหนึ่งในวงศ์ปลาตะเพียน (Cyprinidae) มีรูปร่างคล้ายปลาที่อยู่ในสกุลปลาพลวง ("Neolissochilus" spp.) และปลาเวียน ("Tor" spp.) ชนิดอื่น เพียงแต่ขนาดเมื่อโตเต็มที่สามารถยาวได้ถึง 275 เซนติเมตร น้ำหนักถึง 54 กิโลกรัม ซึ่งนับว่าใหญ่ที่สุดสำหรับปลาในสกุลนี้ และนับว่าเป็นปลาน้ำจืดชนิดหนึ่งที่ใหญ่ติดอันดับโลก
มีลายแถบสีน้ำเงินนอนขวางลำตัวหนึ่งคู่ เกล็ดตลอดทั้งลำตัวมีสีเหลืองหรือสีทอง ครีบและหางมีสีเหลืองเข้ม
พบในอินเดียทางตอนเหนือและตอนใต้ ในตอนเหนือพบที่เชิงเทือกเขาหิมาลัยแถบรัฐปัญจาบ และในแม่น้ำพรหมบุตร, แคว้นแคชเมียร์ในปากีสถาน, อัฟกานิสถาน, ภูฏาน และพบในแม่น้ำสาละวินแถบชายแดนพม่าติดกับไทยด้วย แต่พบน้อยมาก มีรายงานการพบเพียงแค่ 3 ครั้งเท่านั้น ในรอบ 28 ปี
การเลือกตั้งสมาชิกสภาแคว้นฝรั่งเศส ค.ศ. 2010

การเลือกตั้งสมาชิกสภาแคว้นฝรั่งเศส ค.ศ. 2010  จัดขึ้นเมื่อวันที่ 14 และ 21 มีนาคม ค.ศ. 2010 เป็นการเลือกตั้งหาสมาชิกสภาแคว้นทั้ง 26 แคว้นในแผ่นดินใหญ่และโพ้นทะเล
การเลือกตั้งสภาแคว้นในรอบแรกนั้น ฝ่ายขวาเสียงข้างมากในรัฐสภาได้รับเลือกไปเพียงร้อยละ 27 ซึ่งถือว่าเลวร้ายที่สุดภายใต้ระบอบการปกครองสมัยสาธารณรัฐที่ 5 ยิ่งไปกว่านั้นการงดออกสิทธิ์ใช้เสียงก็สูงเป็นประวัติการณ์ด้วยสถิติร้อยละ 53.64 รวมถึงผู้ไม่ประสงค์ลงคะแนนและบัตรเสียร้อยละ 3.7 และเป็นที่น่าสังเกตว่า พรรคโมแดมถึงจุดตกต่ำที่สุด (4.2%) ในขณะที่พรรคขวาจัดแอฟแอนก็ได้ก้าวผงาดขึ้นมาอีกครั้งหนึ่ง (11.42%) แม้ว่าจะต่ำกว่าการเลือกตั้งในปี 2004 ก็ตาม
ในการเลือกตั้งรอบสอง พรรคฝ่ายซ้ายก็ได้ฉลองความสำเร็จด้วยคะแนนกว่าร้อยละ 54.3 กวาดที่นั่งทั้ง 21 จาก 22 แคว้นบนแผ่นดินใหญ่ โดยพรรคอูแอ็มเปยังคงยึดฐานที่มั่นที่แคว้นอัลซาสไว้ได้ดังเดิม
ร็อคแมน X8

ร็อคแมน X8  หรือ เมกาแมน X8  เป็นวิดีโอเกมชุดที่ 8 ของซีรีส์ "ร็อคแมน X" โดยวางจำหน่ายในวันที่ 10 มีนาคม ค.ศ.2005 ที่ประเทศญี่ปุ่นวางจำหน่ายในเครื่องเล่นเกม เพลย์สเตชัน 2
เนื้อเรื่อง.
ใน 21XX มนุษย์มีการเจริญเติบโตโดยขณะนี้เมื่อ Reploids กลายเป็น Maverick และการก่อกบฏของพวกเขาไม่มีที่สิ้นสุด ต้องขอบคุณเทคโนโลยีใหม่ที่มนุษย์เริ่มอพยพไปยังดวงจันทร์กับ "โครงการ Jakob" ในฐานะที่เป็นส่วนหนึ่งของโครงการ, ลิฟต์ Jakob วงถูกสร้างขึ้นในหมู่เกาะกาลาปากอส, และรุ่นใหม่ขั้นสูงของ Reploids ได้ถูกสร้างขึ้นมาเพื่อทำงานในพื้นผิวของดวงจันทร์ อย่างไรก็ตาม Vile จับ Reploid ในความดูแลของโครงการ Jakob, Lumine และการโจมตีหลาย Maverick แตกออกทั่วโลกHunters Maverick ต้องต่อสู้กับ Mavericks ในขณะที่พยายามหา Lumine
 ลิฟต์ Jakob โคจร
 เพิ่มโดย QuickAfter เอาชนะ Mavericks ก็ค้นพบว่าซิกม่าอยู่เบื้องหลังการโจมตีและเขาอยู่กับ Vile และ Lumine บนดวงจันทร์ แผนของเขาคือการทำลายโลกเก่าที่จะสร้างโลกใหม่ด้วย "เด็กของเขา" Reploids คนรุ่นใหม่ X, Zero และ Axl หัวไปยังดวงจันทร์และทำลาย Sigma อีกครั้ง แต่หลังจากที่พ่ายแพ้ Sigma ของ Lumine จะปรากฏขึ้นเพื่อทำลายพวกเขาบอกว่ามรดกของซิกม่าชีวิตอยู่ใน Reploids คนรุ่นใหม่ หลังจากการต่อสู้ที่ยากลำบาก, Lumine พ่ายแพ้ แต่ไม่ก่อนที่โดดเด่นคริสตัลหมวกกันน็อคเอ็กเซิลและการแสดงผลให้เขาหมดสติ
 เกี่ยวกับการเดินทางกลับ, เอ็กซ์และศูนย์ไตร่ตรองธรรมชาติของวิวัฒนาการ Reploid และความตายสุดท้ายของซิกม่าในขณะที่คริสตัลของ Axl ให้เรืองแสงสลัวลางไม่ดี
 ต่อมา Lumine ของหยุดความตายผลิตในอนาคตของชิปสำเนาใน Reploids คนรุ่นใหม่ แต่เนื่องจากความจำเป็นสำหรับพวกเขาในการพัฒนาของการท่องเที่ยวในพื้นที่, การผลิตชิปสำเนาเริ่มต้นอีกครั้งเวลาต่อมา
เรพพริรอยด์ลึกลับปรากฏตัวพร้อมกับหุ่นยนต์ที่ใช้ DNA ของซิกม่ามารุกรานโลกซึ่งจริงๆแล้วลูมิเน่ต้องการทำลายโลกและมนุษย์ทั้งหมด
หุ่นยนต์ดัดแปลงมาจากดอกทานตะวัน
หุ่นยนต์ดัดแปลงมาจากมด
หุ่นยนต์ดัดแปลงมาจากตั๊กแตนตำข้าว
หุ่นยนต์ดัดแปลงมาจากแมงกะพรุนไฟ
หุ่นยนต์ดัดแปลงมาจากไก่
หุ่นยนต์ดัดแปลงมาจากเยติ
หุ่นยนต์ดัดแปลงมาจากไตรโลไบท์
หุ่นยนต์ดัดแปลงมาจากหมีแพนด้า
อาวุธที่ได้.
อาวุธและท่าไม้ตายของเอ็กซ์.
nova strike - โนว่าสไตร์
กระโดด+อาวุธพิเศษ
sho-ryu-ken-โชริวเคน
กดขึ้น+อาวุธพิเศษ
เดอะแครนเบอร์รีส์

เดอะ แครนเบอร์รีส์ เป็นวงดนตรีแนวออลเทอร์นาทิฟร็อก จากสาธารณรัฐไอร์แลนด์ ก่อตั้งวงขึ้นในปี ค.ศ. 1989 ที่เมืองลิเมอริก ภายใต้ชื่อในขณะนั้นว่า The Cranberry Saw Us
The Cranberries ได้ออกอัลบั้มแรกของพวกเขาคือ "Everybody Else Is Doing It, So Why Can't We?" ซึ่งได้กลายเป็นความสำเร็จในเชิงการค้าสูง ขายได้มากกว่าห้าล้านชุดในอเมริกา เดอะ แครนเบอร์รีส์กลายเป็นกลุ่มดนตรีหนึ่งที่มีความสำเร็จมากที่สุดของวงการเพลงร็อกในยุคทศวรรษ 90 และมียอดขายมากกว่า 14.5 ล้านอัลบั้มในอเมริกา แล้วมีอัลบั้มที่ได้ขึ้น Four Top 20 Albums บนบิลบอร์ด 200 ได้แก่ "Everybody Else Is Doing It, So Why Can't We?"; "No Need To Argue"; "To the Faithful Departed" และ "Bury the Hatchet" และ มีซิงเกิลที่ขึ้นโมเดิร์นร็อกชาร์ตได้แก่ "Linger", "Dreams", "Zombie", "Ode to My Family", "Ridiculous Thoughts", "Salvation", "Free To Decide" และ "Promises"
ในปี 2009 เดอะ แครนเบอร์รีส์กลับมาตั้งวงใหม่อีกครั้งเพื่อมาเล่นทัวร์คอนเสิร์ตที่อเมริกาเหนือ ตามด้วยที่ละตินอเมริกา และ ยุโรปในต้นปี 2010
วันที่ 15 มกราคม 2018 โดโลเรส โอริออร์แดน นักร้องนำ ถูกพบว่าเสียชีวิตในโรงแรมลอนดอนฮิลตันออนปาร์กเลน ในย่านเมย์แฟร์ ต่อมามีการระบุสาเหตุการเสียชีวิตว่าเป็นการจมน้ำจากภาวะแอลกอฮอล์เป็นพิษ การเสียชีวิตของโอริออร์แดนทำให้สมาชิกที่เหลือตัดสินใจยุบวง โดยอัลบั้มสุดท้าย In the End วางจำหน่ายในเดือนเมษายน 2019
ประวัติ.
ยุคแรก (1989–1992).
ในปี ค.ศ. 1989 โนล โฮแกน ได้ร่วมกับไมค์ โฮแกน ที่เป็นน้องชาย ก่อตั้งวงดนตรีชื่อ The Cranberry Saw Us ที่เมืองลิเมอริก สาธารณรัฐไอร์แลนด์ โดยโนล รับหน้าที่เล่นกีตาร์ ส่วนไมค์ รับหน้าที่เล่นกีตาร์เบส และได้เฟอร์กัล ลอว์เลอร์ มาเป็นสมาชิกในตำแหน่งมือกลอง และไนออล ควินน์ มาเป็นนักร้องนำ
เดือนมกราคม ค.ศ. 1990 ทางวงได้ออกผลงานการบันทึกเสียงครั้งแรกเป็นเดโมอีพี ชุด Anything จัดจำหน่ายเป็นเทปคาสเซต โดยหลังจากออกผลงานดังกล่าวได้ไม่นาน ไนออล ควินน์ ที่เป็นนักร้องนำได้ขอลาออกจากวง ทำให้วงต้องหานักร้องนำคนใหม่และได้โดโลเรส โอริออร์แดนเข้ามาร่วมวง
หลังจากที่โดโลเรส โอริออร์แดน เข้ามาเป็นนักร้องนำคนใหม่ วง The Cranberry Saw Us ได้ออกเดโมอีพีออกมาอีก 2 ชุด ในชื่อ Water Circle และ Nothing Left At All
คัตสึยะ โอนิซูกะ

คัตสึยะ โอนิซูกะ (; โรมาจิ: "Onizuka Katsuya") อดีตนักมวยสากลแชมป์โลกชาวญี่ปุ่น เกิดเมื่อวันที่ 12 มีนาคม พ.ศ. 2513 ที่เมืองคิตะกีวชู จังหวัดฟูกูโอกะ ประเทศญี่ปุ่น โดยมีชื่อเดิมว่า ทาเกชิ โอนิซูกะ (; โรมาจิ: "Onizuka Takeshi")
ประวัติ.
โอนิซูกะ เป็นแชมป์โลกของสมาคมมวยโลก หรือ WBA ในรุ่นจูเนียร์แบนตัมเวท (115 ปอนด์) ในปี พ.ศ. 2535 หลังจากที่เขาทราย แกแล็คซี่ ซึ่งเป็นเจ้าของตำแหน่งเดิมได้สละตำแหน่งแขวนนวมไปแล้ว โดยได้แชมป์มาจากการชิงที่ว่าง ชนะคะแนน ถนอมศักดิ์ ศิษย์โบ๊เบ๊ นักมวยรองแชมป์โลก WBA อันดับ 2 ชาวไทยไป 
โอนิซูกะ ถือเป็นนักมวยหน้าตาดี ประกอบกับได้ครองแชมป์โลกเส้นที่เขาทรายเคยครองมาก่อนอย่างยาวนานจนเป็นประวัติศาสตร์ จึงทำให้เป็นนักมวยยอดนิยมคนหนึ่งของประเทศญี่ปุ่น แต่ในระยะหลังโอนิซูกะเริ่มมีพฤติกรรมเหลวไหล มักหนีซ้อมอยู่บ่อย ๆ และไว้ผมยาวเลียนแบบไมเคิล แจ็กสัน นักร้องป็อปไอคอนชื่อดังชาวอเมริกัน จึงทำให้เสียตำแหน่งแชมป์โลก WBA ในการป้องกันแชมป์โลกภาคบังคับ โดยเป็นฝ่ายแพ้ทีเคโอในยกที่ 9 ต่อ อี ฮย็อง-ช็อล นักมวยรองแชมป์โลก WBA อันดับ 1 ชาวเกาหลีใต้ ในปี พ.ศ. 2537 นับเป็นการแพ้การในชกมวยสากลครั้งแรกในชีวิต ต่อมาการแข่งขันเสร็จสิ้นโอนิซูกะได้ถูกส่งโรงพยาบาลเพื่อรักษาอาการบาดเจ็บจากการชกโดยทันที ภายหลังพบว่ามีอาการบาดเจ็บที่จอตาด้านขวาส่งผลให้โอนิซูกะประกาศแขวนนวมเลิกชกมวยทันทีหลังการเสียแชมป์โลก